महिषपुरम्
महिषपुरं कर्णाटकप्रान्ते स्थितं किञ्चन प्रमुखं नगरमस्ति । अन्यथैतद् नगरं मैसूरुरिति नाम्ना ख्यातमस्ति । कर्णाटकस्य सांस्कृतिकराजधानीति प्रसिद्धमस्ति । महिषपुरं सागतस्तरतः २५२५ पादपरिमितोन्नते स्थले अस्ति । उत्तमं वातावरणयुक्तं वासयोग्यं च अस्ति । पूर्वम् एतत् लघु नगरमैतिहासिकं प्रशासनिककेन्द्रं चासीत् । इदानीं महानगरम् इति ख्यातमस्ति । मैसूरु ओडेयरवंशजाः नगरस्य अभिवृध्दिकार्याणि उत्तमतया कृतवन्तः सन्ति । इदानीं मैसूरुनगरे विशालाः मार्गाः उन्नतानि सुन्दराणि भवनानि सुन्दराणि उद्यानानि देवस्थानानि विद्यालयाः च सन्ति । पूर्वकालतः राजगृहं, जगन्मोहनकलासङ्ग्रहालयः, प्राणिसङ्ग्रहालयः, कलासंस्कृतिस्थानानि च नगरस्य सौन्दर्यं वर्धयन्तः सन्ति ।